VEGA præsenterer:

**Baby In Vains intense smadrerock rammer igen VEGA**

*Baby In Vain har skåret 11 grunge-grimmasser af livet i form af deres medrivende debutalbum, More Nothing, som tog anmelderne med storm. Den 3 marts er Baby In Vain igen klar til at dele rocklussinger ud i Lille VEGA.*

Den ekstremt positive modtagelse af Baby In Vains debutalbum *More Nothing*, der udkom i august bød blandt andet på seks hjerter i Politiken, seks stjerner i GAFFA, og en yderst positiv medfart i Berlingske, der gik under overskriften *"Hypet dansk rocktrio genopliver grungen”.*

Den københavnske trio, der består af singer-songwriter-guitarister Lola Hammerich og Andrea Thuesen Johansen samt trommeslager Benedicte Pierleoni, brød igennem i 2013 med deres rå riffs, intense liveshows og uimodståelige vokalsider. Sammen med producer Rob Ellis skabte de *More Nothing* på blot 11 dage.

Det glubske rockband er inspireret af 90’ernes stonerrock, særligt Sonic Youth, Black Rebel Motorcycle Club og The Jesus and Mary Chain. *”I think we just combined everything we liked and made up a genre of our own”*, fortæller Andrea Thuesen Johansen. Selvom Baby In Vain står på skuldrende af ikoner, skaber de deres helt egen karakteristiske lyd, der er formet af den tidlige beslutning om at undvære en bassist.

**Fakta om koncerten**

Baby In Vain (DK)

Lørdag d. 3. marts 2018 kl. 21.00  
Lille VEGA, Enghavevej 40, 1674 København V

Billetpris 150 kr. + gebyr

Billetsalget er startet via vega.dk og Ticketmaster.